HACKET: Brende er hacket på Twitter. Foto: Skjermdump

Børge Brende hacket på Twitter

Fra Børge Brendes twitter-konto publiseres det en rekke tyrkiske meldinger og dramatiske videoklipp.

Oppdatert 14. januar 2018

Artikkelen er over to år gammel

Børge Brende, Norges tidligere utenriksminister og nåværende toppsjef i Verdens økonomiske forum, er hacket på Twitter. Han har blitt hacket av tyrkiske hackere som hevder at de tilhører den nasjonalistiske gruppen Ayyıldız Tim.

Det har ikke lyktes VG å komme i kontakt med Brende.

Fra Børge Brendes Twitter-konto skriver hackerne om hvordan de mener Europa har sviktet Tyrkia ved ikke gjøre nok for ta sin del av flyktningene inn.

Samme tyrkiske gruppe har de siste dagene har hacket flere andre kontoer på sosiale medier. Tidligere søndag ble den indiske FN-diplomaten Syed Akbaruddin hacket, og det samme ble Klaus Brinkbäumer, sjefsredaktør i den tyske avisen Der Spiegel.

Gruppen støtter Tyrkias president Erdogan, og tvitret en rekke Erdogan-støttende meldinger og bilder fra sjefsredaktørens Twitter-konto, ifølge Der Tagesspiegel

Publisert: 14.01.18 kl. 11:47 Oppdatert: 14.01.18 kl. 18:00